Flavell Te Ururoa: Affiliate Te Arawa Iwi and Hapu Claims Settlement Bill — Third Reading 
Flavell Te Ururoa: Affiliate Te Arawa Iwi and Hapu Claims Settlement Bill — Third Reading 
[Volume:650;Page:19113] 
TE URUROA FLAVELL (Maori Party—Waiariki) 
: 
Tena koe Madam Assistant Speaker kia ora tatau e te Whare tatou kua hui mai nei i tenei rangi hei tapiritanga korero. Taku i te tuatahi i mua o te timatanga mai o tenei korero kei te tautoko i nga mihi ki te mema o te nota e Clem. Ko koe tera i korero nei i kauhau nei i to korero inapo. He rawe tonu te whakarongo ake ki o korero e pa ana ki to noho i te Whare Paremata. Me mihi ki a koe me tuku i a koe ki te haere i runga i te huarahi i whakarite mai ai e koe mou. E nga iwi o te kainga kua tau mai ki te Whare Paremata i tenei rangi nau mai haere mai. Ehara i te mea e tika ana kia riro ma Te Arawa ano a Te Arawa e whakatau no reira me waiho nga whakatau ki nga kaikorero i tu i mua i a au. Me ki kua ea nga mihi ko taku he tautoko.  
Kei te mohio tonu au he rangi whakahirahira ano hoki tenei mo koutou katoa te hunga kua tau mai i te rangi nei. Me pera ka tika. Ka hoki nga mahara ki nga tau kua hipa ki te hunga kua ngaro. Na ratou tenei take i arahi i te wa i a ratou ara ko Manuhuia tera ko Whakahuihui tera ko Pinda tera ara noa atu ara noa atu.  
E koro ma e kui ma hoki wairua mai. Whakarongo ki te ia o te korero ki te matu o te korero me te tumanako ia kua watea koutou ki te ki kua ea. Kei te mohio tonu matou he ara tapokopoko he ara tikoki te ara i haerea ai e koutou. Penei i te ahuatanga i pa mai ki to tatou tupuna a Tamatekapua me ana mahi puremu i te haerenga mai ki Aotearoa nei kua heke ta koutou waka ki roto i te Korokoro o Te Parata engari pena ano i a ia kua puta te waka ki te whai ao ki te ao marama. Me ki kua u te waka ki uta. No reira me mihi ka tika.  
A tena ka patai au i te patai he aha te take kua tau mai koutou tatou ki konei i tenei wa. I haere mai tatou i hea? Ko tona tikanga he whakatika i te he te mahi. I hara te Karauna i kokirihia nga nawe ki mua i te aroaro o te Taraipiunara o Waitangi kia riro mana nga take e wananga kua ki mai pea te Karauna kua rahi me whakatau i te nawe. I whai koutou i tenei huarahi ka mutu nga korero i te rangi nei kua ea te take mo tenei wa. Engari kaore pea wetahi i te mohio mo nga uauatanga.  
Kua puta te nawe na nga mahi a te Karauna. He mahi whanako te mahi he mahi tinihanga te mahi. Ko te kooti a-ture nei tetahi o nga mea i te putake o nga raru. Ko etahi o koutou kua rongo i te ahuatanga o te Public Works Act. E pera ano hoki matou o Ngati Rangiwewehi. I ngaro te whenua i noho kore whenua te iwi. I te pera i Okere i Orakei Korako ka mutu ko te whenua tonu o Ngati Uenukukopako ara kei kora te taunga waka rererangi o Rotorua inaianei. Kei a matou o te Pati Maori tetahi pire hei whakatikatika i tenei mahi a ka korerohia tera i te hokinga mai ki te Paremata hou. Hei whakamarama ake kei te ki ake matou ko te whenua kua tangohia e te Karauna mo nga kura ranei mo nga rori ranei engari i te roanga o te wa kua huri te putake o te tuku ki take ke me whakahoki ki te iwi no ratou tera whenua me tetahi utunga me ki. Koi nei tetahi take nui nei ki a matou o te Pati Maori.  
Ko tenei mahi o te whakatau i te raru ranei i te nawe ranei ki taku titiro he mea hohonu nei ki a taua te Maori. Ko etahi ka whakapau i te kaha ka whakapau moni ka noho i te mokemoke ka noho i te rangirua ka noho i te riri. He aha ai? Ko taua kahui he mokai no te iwi he ringaringa mo te iwi. Ko etahi pea kaore e kore ka ruku ki te hohonutanga o te take ka tata toremi na runga i te whakapono he nawe kei konei me pakanga i te pakanga mo toku iwi te painga mo aku tamariki. Ki taku mohio kei te pera etahi o koutou kei te pera hoki etahi o tatou. He mahi uaua he mea whakapau kaha. Mo te hunga i pera rawa kia kitea mai i te rangi nei ka nui nga mihi. Ka kore e whakahua ingoa kei mahue ake i tetahi kei ki mai pea wetahi kei te mihi au ki a au ano. Waihotia nga mihi ki a tatou ano mo te kainga.  
Ara ano etahi take kaore ano kia tutuki noa hoi ano koi nei te korero o wetahi i te hui o te komiti whaiti i Rotorua. Tuatahi mo Ngati Whaoa. Kia mohio mai koutou kua tae mai tetahi tono a Te Runanga o Ngati Whaoa kia tangohia o ratou ingoa i te pire. Na nga tikanga o te Whare nei kaore tera i whakaaetia. Engari ahakoa tera he take ka puta a tae noa ki te wa ka tau te rongomau. E aroha atu ana.  
Ka rua i tae mai te tono a Te Maru o Ngati Wahiao ki te ki he iwi tonu a Ngati Wahiao he whenua ano o ratou i te pirangi ratou kia tu motuhake engari kia tu ki te taha o Tuhourangi. I puta ano hoki tenei take i te hui a te komiti whaiti. Ko ta ratou ae he uri ratou katoa no Tuhourangi penei i a au o Ngati Rangiwewehi a Ngararanui a wai ake o te kainga engari ko Tuhourangi ano a Tuhourangi ko Ngati Wahiao ano a Ngati Wahiao. Ae kua moe tetahi ki tetahi ae kotahi tonu te kapa haka kotahi tonu te tu engari i te noho awangawanga ratou kei ngaro te mana motuhake o Ngati Wahiao a-iwi nei. Ehara naku enei korero engari koia nei te tono.  
I rongo a Rangipuawhe Maika i te korero nei a i tere tonu tana whakautu ki te patai a Tau Henare raua ko Pita Paraone. Ko tana ae kare he paku raru ki te ki Tuhourangi me Ngati Wahiao i roto i te pire nei. Mo matou o te komiti i te harikoa. Kaore matou i te pirangi ki te whakatau i nga take o nga iwi engari mo tenei take i te harikoa matou. I puta te tono i whakaaetia te tono e tetahi waha korero matua o Te Pakira o te tupuna nei o Wahiao katahi te mahi pai. No te wiki i muri tata mai i hoki mai te korero ki te komiti whaiti kaore etahi i whakaae. Ehara i te mea me waiho ake ma matou e whakatau kao engari he take tonu. Ko te tumanako ka ata tirohia tenei take a te wa. He take nui i te mea e hangai tonu ana taua take ki te pire ka tae mai a ko ake nei mo te Whakarewarewa me ki mo te puia.  
Na Ngati Uenukukopako te karanga ano ki a matou ki te tuku i tetahi tapiritanga ki te pire kia kore te pira e whakararu i ta ratou kereme mo te taiao i runga ake o te taunga waka rererangi. Na te Pati Maori tetahi i tuhi i whakarite engari i rongo te Minita mo te take nei a ka takaturia e ia he Pepa Whakatau Tapiri hei tiaki i tera huarahi ki a koutou Ngati Uenukukopako.  
Mo Ngati Tukiterangi. I rongo matou na te wareware na te hapa ranei kaore taua hapu i roto i te pire. Na te Minita ano tera i whakatika no reira ka pai wona taringa i rongo i te korero. No reira me whakanui ka tika. Ka hoki atu etahi panga whenua ki roto o nga ringa o te iwi. E ai ki taku rongo e rua tekau ma wha nga panga whenua ka hoki ki te iwi.  
Ko Te Whakarewarewa tera ko nga whenua o Rotongata tera o Rotoatua ano hoki. Me pera ka tika. Ara ano te patai he aha te roto mena karekau he wai o roto? Kei a koutou te tono tuatahi mo nga hua a te Karauna mena e hiahia ana a ia ki te hoko. Ka pai ano hoki tera. No reira mahia te mahi. Mahia te mahi mo te painga o nga kahui iwi kia taka nga painga ki te wahi e tika ana.  
E Te Pumautanga o Te Arawa no koutou tenei ra i te taha o wetahi atu o nga iwi kua tau mai i te rangi nei. Kei te aroha ake kaore toku rahinga i to koutou taha engari kei te pai. Kei te korero te Minita ki a Ngati Rangiwewehi ratou ko Tapuika ko Waitaha ko Ngati Makino. He ra tona pea ka tutuki pai nga take katoa mo tatou katoa o Te Arawa.  
Me pehea hoki a muri ake nei? Kei a koutou te tikanga. Kua ea te wahanga ki te Paremata kei a koutou inaianei. Hoea te waka kei aku rangatira. Ka hoki au ki raro i a Tiheia ki te mimi o Pekehaua ki reira whakatika ai i toku waka kia noho ano te niao o toku waka ki te taha o to koutou waka. Kei te pera ano hoki etahi atu iwi o tatou. Kia eke ki tera wa koia te whakatinanatanga o te korero whaititiri ki te rangi Te Arawa kei raro.  
He kupu whakamutunga kei te mihi ki nga Minita na koutou te take nei i akiaki i kokiri. Ki a koe te Minita Takuta Maikara Karana ki a koe Parekura Minita o nga Take Maori kia koutou to kahui ki a Mita raua ko Shane kare he mutunga mai o nga mihi ki a koutou i kaha nei ki te whaiwhai haere i tenei kaupapa ki tona mutunga. Kai aku rangatira ka nui te mihi ki a koutou tena koutou tena koutou huri noa i te Whare i tenei rangi tena koutou katoa. 
[An interpretation in English was given to the House.] 
[ 
Greetings to you Madam Assistant Speaker and to us all of the House gathered here today to add to the debate. The first thing before I begin this address is to endorse the accolades to the member of the north to you Clem and your valedictory address last evening. It was wonderful to listen to you as you went over your time in Parliament. I acknowledge you and wish you well in what you have planned to do. To the tribes from home who have arrived at Parliament today welcome. It is not appropriate that Te Arawa greets itself so I will leave the welcomes to those who have spoken before me. So I say the greetings have been dealt with and I am happy to support them. 
I know that this is a great day for you all the people who have arrived here today. And it is a great day. I reflect on the years that have gone by and those who have passed on. It was they who led the way in their time and I speak of Manuhuia Bennett of Whakahuihui Vercoe Pinda Pirika and others.  
Return all of you to this occasion. Listen to the debate and the depth of discussion and I hope you can all say it is now finished. We all recognise that this has not been an easy journey that you here today have travelled. Our ancestor Tamatekapua as we know when on the trip from Hawaiki committed adultery and descended into the whirlpool of Te Parata. Like him you were able to come out of the whirlpool to the world of light and continue on the journey. So it is appropriate that I acknowledge you.  
Now I want to ask what the matter is that brings us all here at this time. Where have we come from? In theory we are here to right a wrong. The Crown did wrong a case was taken to the Waitangi Tribunal to consider perhaps the Crown said: “Enough let us settle the grievance.” You followed this path discussion is now finished today and the issue is put to rest at this point. But many may not be aware of the difficulties.  
The grievance has come out of the deeds of the Crown. There have been theft and deceit. The courts of the land are one of the factors behind the grievances. Some of you may well have heard of the Public Works Act just as we of Ngati Rangiwewehi have. The land was lost; the people lived landless. It was like that at Okere at Orakei Korako even to the lands of Ngati Uenukukopako—that is where the current airport stands. We of the Maori Party have a bill to deal with this matter and it will be debated in the next Parliament. To explain we say that land taken by the Crown for schools or roads perhaps but that over time has been used for some other purpose should be returned to the people who lost the land with compensation. This is a high priority for us of the Maori Party.  
The matter of settling of claims has some significance to us as Maori. Some give their all use their own money experience loneliness and unsureness perhaps anger. Why? Because they are the servants of the people. Some perhaps dive so deep into the issues that they almost drown in the belief that if there is a grievance one should fight the fight for the betterment of our people of our children. As far as I know this is the case for some of you. It is difficult work; it is draining. For those in that category congratulations. I will not name individuals in case I leave some out and in case some accuse me of patting myself on the back. I will leave that for us when we get home. 
I need to say that there are some unsolved issues or at least this is what we were told at the select committee hearing in Rotorua. First in regard to Ngati Whaoa you need to know that a submission has arrived to us from Te Runanga o Ngati Whaoa asking to have the name Ngati Whaoa removed from the bill. Because of the rules of the House these moves were ruled out of order. Despite that it is an issue that will continue until things are sorted out. 
Secondly a submission was received from Te Maru o Ngati Wahiao to say that they are in fact an iwi in their own right they have land and they wish to stand separate yet beside Tuhourangi. This issue was also raised at the select committee process. To them yes they are all descendants of Tuhourangi just like myself of Ngati Rangiwewehi like Ngararanui and others from home but Tuhourangi is Tuhourangi and Ngati Wahiao is Ngati Wahiao. Yes there has been intermarriage and yes there is one culture group they do stand as one but some are concerned that the rights and sovereignty of Ngati Wahiao will be lost. This is not what I said but it is in the submission.  
I heard Rangipuawhe Maika in his quick response to the question from Tau Henare and Pita Paraone. He said yes there is no problem with referring to Tuhourangi and Ngati Wahiao in this bill. Now we did not want to enter inter iwi issues but on this matter we were very happy. The request was made to uncouple it was agreed to by one of the senior speakers of Te Pakira marae and Wahiao the ancestral house and that was great. The week afterwards we received advice that some had not agreed. It is not as if we can settle this now but it is an issue. My hope is that this matter is dealt with shortly. This is an important matter because it affects a bill that will be presented shortly about Whakarewarewa.  
Ngati Uenukukopako also asked us to add an amendment to the bill to ensure the bill would not compromise their claim over the airspace above the airport. The Maori Party wrote an amendment but the Minister had heard about the matter and prepared a Supplementary Order Paper to protect your interests for you Ngati Uenukukopako. 
I move to Ngati Tukiterangi. We heard that through forgetfulness or just as a mistake this hapu was not in the bill. The Minister also fixed that so his ears are fine and he did hear the call. So it is appropriate that we celebrate. Land will be going back to the people.  
From what I understand 24 pieces of land will be returned from around Whakarewarewa to the lake beds of Rotongata and Rotoatua as well. That is appropriate. There is still the unanswered question: what is a lake without water? You have the first option on Crown assets if they choose to sell. That is great. So go for it. Do what you have to do for the betterment of the people.  
Te Pumautanga o Te Arawa this is your day along with other tribes. I am saddened that my tribe are not with you but that is fine because the Minister is talking with us along with Tapuika Waitaha and Ngati Makino. A day will come when all of us of Te Arawa will have our issues settled.  
So where to from here? That is up to you now. The part for Parliament is complete—it is on you from now. Paddle the canoe. I will return to Tiheia to the water left by Pekehaua to prepare our canoe so it can lie at the side of your canoe. Others are doing the same. When that day comes it will be the embodiment of the saying: when lightning strikes Te Arawa will be below.  
In conclusion I acknowledge the Ministers and the work you have done to move this matter and the negotiations along: the Hon Dr Michael Cullen and the Hon Parekura Horomia Minister of Maori Affairs as well as the Hon Mita Ririnui and the Hon Shane Jones. Your efforts to bring this matter to its conclusion are greatly appreciated. So to you my leaders greetings to you greetings to you and greetings to us all throughout the House today greetings 
.]